Diari Oficial de la Generalitat Valenciana


Sumari del DOGV 5271, del 01-06-2006 (2006/5305)

RESOLUCIÓ de 12 d'abril de 2006, de la directora general de Gestió del Medi Natural, de la Conselleria de Territori i Habitatge, per la qual es concedixen ajudes destinades a la gestió de reserves voluntàries de fauna per al 2006.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5271

Data del DOGV
:   01-06-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/5305


Organisme emissor
:   Conselleria de Territori i Habitatge

Tipus de document
:   Resolució

RESOLUCIÓ de 12 d'abril de 2006, de la directora general de Gestió del Medi Natural, de la Conselleria de Territori i Habitatge, per la qual es concedixen ajudes destinades a la gestió de reserves voluntàries de fauna per al 2006. [2006/X5305]  
Després d'examinar l'Ordre de 22 de novembre de 2005, de la Conselleria de Territori i Habitatge, publicada en el Diari Oficial de la Generalitat Valenciana núm. 5154, de 14 de desembre de 2005, per la qual s'establix un règim d'ajudes destinat a la gestió de reserves voluntàries de fauna i es convoca la concessió d'ajudes per al 2006.  
Ja que s'han presentat dins del termini quatre sol·licituds, que s'han tramitat segons el que preveuen les bases reguladores de les ajudes gestionades per la Direcció General de Gestió del Medi Natural  
Atesa l'acta de la Comissió de Valoració prevista en la base 7 de l'annex I de l'ordre.  
Atés el que disposa la base 8 de l'annex I de l'esmentada ordre, i d'acord amb el que preveu la Resolució de 13 d'agost de 2003, sobre la delegació de l'exercici de competències en determinats òrgans de la conselleria, resolc:  
Primer  
Concedir als beneficiaris que apareixen en l'annex I les ajudes en la quantia que s'indica.  
Segon  
Les quantitats que han de percebre els beneficiaris se satisfaran una vegada acabats els treballs objecte d'ajuda i prèvia presentació d'una memòria de resultats i justificació de les despeses d'acord amb el que preveu la base 12 de l'annex I de l'ordre de convocatòria.  
Tercer  
Els treballs han de finalitzar-se amb antelació suficient perquè la memòria de resultats i la justificació de despeses estiga presentada abans del 15 de novembre de 2006. A fi que puguen revisar-se les actuacions realitzades pels tècnics competents, s'establix com a termini màxim per a la realització d'aquestes el 15 de setembre de 2006.  
Quart  
Es recorda la necessitat que els projectes aprovats compten amb l'oportuna autorització quan els treballs previstos suposen manipulació d'espècies silvestres, conforme amb el que disposa la Llei 4/1989, de conservació de la natura, Decret 32/2004 pel qual es crea i regula el Catàleg valencià de fauna amenaçada, i legislació cinegètica vigent.  
Cinqué  
La present resolució es dicta per delegació del conseller de Territori i Habitatge, conforme a la Resolució de 13 d'agost de 2003, sobre la delegació de l'exercici de competències en determinats òrgans de la Conselleria (DOGV núm. 4571, de 22/8/2003), que esgota per tant la via administrativa. Contra aquesta resolució es pot interposar recurs contenciós administratiu en el termini de dos mesos, a comptar des de l'endemà de la notificació, davant la sala contenciosa administrativa del Tribunal Superior de Justícia de la Comunitat Valenciana, d'acord amb els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa (BOE de 14.7.98).  
Tot això sense perjudici de la interposició del recurs potestatiu de reposició davant d'aquesta conselleria en el termini d'un mes, des de l'endemà de la notificació, d'acord amb els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999 (BOE de 27.11.92 i BOE de 14.01.99, respectivament).  
València, 12 d'abril de 2006.. La directora general de Gestió del Medi Natural: Concepción Maroto Alvarez.  
ANNEX I  
PROJECTES APROVATS  
Sol·licitant: Associació FAPAS d'Alcoi  
Projecte: Eliminació d'estructures associades a l'antiga pedrera, millora de la vegetació, identificació i reforçament de les poblacions de quiròpters i edició de material divulgatiu (Pressupost 6.820 €)   
Import de la subvenció: 5.456 €  
Sol·licitant: Ajuntament de Teulada  
Projecte: Cens de les rates penades reproductores i la realització de la topografia de la cova de les Rates Penades de Moraira (Pressupost 4.774,16€)  
Import de la subvenció: 3.819,33 €  
Sol·licitant: Juan Galiano Ramírez  
Projecte: Rehabilitació de basses a la Reserva de Fauna Las Hoyuelas (Pressupost 8.025 €)  
Import de la subvenció: 6.000 €  
Sol·licitant: Ajuntament de Salinas  
Projecte: Adquisició dels cartells informatius i la realització del sondeig en la llacuna de les Salines  
Import de la subvenció: 5.939,2 €